ผู้ตรวจฯ สำนักนายกรัฐมนตรี นำคณะลงพื้นที่ตรวจติดตามนโยบายรัฐบาลและโครงการสำคัญในพื้นที่จังหวัดสุราษ
ผู้ตรวจราชการสำนักนายกรัฐมนตรี นำคณะลงพื้นที่ตรวจติดตามนโยบายรัฐบาลและโครงการสำคัญในพื้นที่จังหวัดสุราษฎร์ธานี
    


วันนี้ (20 ก.พ. 60) ที่ห้องเมืองคนดี ชั้น 5 ศาลากลางจังหวัดสุราษฎร์ธานี นางสาวปภัสมณ อัมราลิขิต ผู้ตรวจราชการสำนักนายกรัฐมนตรี พร้อมด้วยผู้ตรวจราชการกระทรวง และผู้ตรวจราชการกรมในพื้นที่เขตตรวจราชการที่ 6 ประชุมร่วมกับนายธีระ อนันตเสรีวิทยา รองผู้ว่าราชการจังหวัดสุราษฎร์ธานี หัวหน้าส่วนราชการ  หน่วยงาน และผู้เกี่ยวข้อง ในโอกาสลงพื้นที่จังหวัดสุราษฎร์ธานี เพื่อตรวจติดตามการปฏิบัติราชการแบบบูรณาการของส่วนราชการต่างๆ ตามนโยบายรัฐบาล ได้แก่ โครงการพัฒนาและบริหารจัดการน้ำเพื่อการเกษตร , การปรับปรุงภูมิทัศน์แหล่งท่องเที่ยวน้ำตกวิภาวดี , การปรับปรุงภูมิทัศน์แหล่งท่องเที่ยวบึงขุนทะเล , โครงการพัฒนาศักยภาพเป็นศูนย์กลางสุขภาพนานาชาติ เพื่อบริการผู้ป่วยและผู้สูงอายุพักฟื้นในพื้นที่ท่องเที่ยวระดับโลกภาคใต้ 2 สมุทร , โครงการพัฒนาระบบการดูแลผู้สูงอายุระยะสุดท้ายของชีวิตตามแนวทางการเป็นมิตรกับผู้สูงอายุ , แผนงานบรรเทาอุทกภัยภาคใต้ , ความก้าวหน้าการดำเนินโครงการ และการเบิกจ่ายงบประมาณตามแผนปฏิบัติราชการประจำปีของจังหวัด กลุ่มจังหวัด และการป้องกันและลดอุบัติเหตุทางถนน เป็นต้น



ในโอกาสนี้ ผู้ตรวจราชการสำนักนายกรัฐมนตรี ได้กำชับให้ส่วนราชการและผู้เกี่ยวข้องมุ่งมั่นและตั้งใจปฏิบัติหน้าที่อย่างเต็มขีดความสามารถ เพื่อให้เกิดประโยชน์สุขต่อประชาชนและประเทศชาติอย่างยั่งยืน